钦定古今图书集成/明伦汇编/官常典/第716卷 > 陈叔慎
## 钦定古今图书集成/明伦汇编/官常典/第716卷 > 陈叔慎

按《长沙府志》：叔慎，吴兴人，为湘州刺史。隋杨素略地
至湘州，城中将士刻日请降。叔慎年十八，置酒会僚
吏，酒酣叹曰：“君臣之义，尽于此乎？”长史谢基㐲而流
涕。叔慎曰：“主辱臣死，诸君独非陈国之臣乎？今天下
有难，实致命之秋也。纵其无成，犹见臣节，青门之内，
有死不能。今日之机，不可犹豫。”众咸许诺。乃遣人诈
奉降书于庞晖，晖入，叔慎伏甲执斩之。隋刺史薛胄
将兵适至，击之，叔慎拒战，兵败。胄乘胜入城，擒叔慎
送秦，王俊杀之。

===程文季===按《江南通志》：“文季字少卿，灵洗子。少从父征讨，必先
登陷阵。灵洗卒，尽领其众，乃袭封。大建，从吴明彻北
伐齐，文季常为先锋，齐军惮之，号为程虎。后随明彻
陷于周，文季不屈，执送长安，死于狱。陈后主追赠散
骑常侍，谥威悼。子向袭封重安县侯。”